Μείζον ζήτημα για το τοπικό εμπόριο ήταν το ύψος των ναύλων, γύρω από το οποίο γινόταν ανταγωνισμός. Oι Γάλλοι έριξαν το κόστος του και κυριάρχησαν στις εξαγωγές από αυτή την περιοχή. Από την πλευρά τους οι Άγγλοι, εφάρμοσαν στη Μεσόγειο μία φιλελεύθερη εμπορική πολιτική και οργάνωσαν ένα δίκτυο εγκαταστάσεων (διαμετακομιστικές αποθήκες εμπορευμάτων) στις σκάλες της Μεσογείου, (Μάλτα, Λιβόρνο κ.α.). H Αγγλική πολιτική συμπεριέλαβε στο δίκτυο αγορών της και τη δυτική ζώνη της Ελληνικής χερσονήσου όπου, χρησιμοποιώντας κυρίως Έλληνες εμπόρους, κατάφερε να μειώσει την παρουσία των Γάλλων.